**ΧΡΗΜΑΤΟΟΙΚΟΝΟΜΙΚΗ ΛΟΓΙΣΤΙΚΗ ΙΙ**

Διδάσκοντες:

Δημοσθένης Λ. Χέβας

Καθηγητής στη Χρηματοοικονομική Λογιστική

e-mail: [hevas@aueb.gr](mailto:hevas@aueb.gr)

**Χρίστος Α. Τζόβας**

Αναπληρωτής Καθηγητής στην Λογιστική

e-mail: [ctzovas@aueb.gr](mailto:ctzovas@aueb.gr)

Διογένης Μπαμπουκάρδος

**Αναπληρωτής Καθηγητής στην Λογιστική**

e-mail: [dbaboukardos@aueb.gr](mailto:dbaboukardos@aueb.gr)

Ζωή Θεοφανοπούλου

ΕΕΔΙΠ στην Λογιστική

e-mail: [zoitheof@aueb.gr](mailto:zoitheof@aueb.gr)

**Περιγραφή Μαθήματος**

Το μάθημα διαπραγματεύεται την λειτουργία των λογαριασμών Υποχρεώσεων και Καθαρής Θέσης.

Από την πλευρά των λογαριασμών Καθαρής Θέσης εξετάζονται τα θέματα της σύστασης διαφόρων νομικών μορφών επιχειρήσεων, μεταβολής του μετοχικού τους κεφαλαίου, φορολογίας και διανομής των αποτελεσμάτων χρήσης και λύσης και εκκαθάρισης. Οι νομικές μορφές των επιχειρήσεων που εξετάζονται είναι η ομόρρυθμη εταιρεία, η απλή ετερόρρυθμη εταιρεία, η εταιρεία περιορισμένης ευθύνης, η ιδιωτική κεφαλαιουχική εταιρεία και η ανώνυμη εταιρεία. Συναφές με τα παραπάνω είναι και το θέμα του υπολογισμού των κερδών ανά μετοχή.

Από την πλευρά των λογαριασμών Υποχρεώσεων εξετάζονται οι βραχυπρόθεσμες υποχρεώσεις, οι μεταβατικοί λογαριασμοί του παθητικού, οι προβλέψεις και από τις μακροπρόθεσμες υποχρεώσεις αυτές που προκύπτουν από μισθώσεις παγίων, ομολογιακά δάνεια και συνταξιοδοτικά προγράμματα.

Η ύλη του μαθήματος αναπτύσσεται σύμφωνα τόσο με τα νέα Ελληνικά Λογιστικά Πρότυπα όσο και με τα Διεθνή Πρότυπα Χρηματοοικονομικής Πληροφόρησης.

**Περιεχόμενο Μαθήματος**

1. ΛΟΓΑΡΙΑΣΜΟΙ ΤΑΞΕΩΣ
2. ΙΔΙΑ ΚΕΦΑΛΑΙΑ ΕΤΑΙΡΕΙΩΝ (Ο.Ε., Ε.Ε., Ε.Π.Ε. Ι.Κ.Ε. & Α.Ε)
   * Σύσταση
   * Σχέσεις Εταίρων – Εταιρείας
   * Φορολογική Αντιμετώπιση Αμοιβών Διαχειριστών
   * Διανομή Αποτελεσμάτων – Φορολογία Εταιρείας
   * Μεταβολές Εταιρικού Κεφαλαίου
   * Λύση & Εκκαθάριση
   * Κέρδη ανά μετοχή
   * Αναβαλλόμενοι Φόροι
3. ΥΠΟΧΡΕΩΣΕΙΣ
   * Προβλέψεις
   * Βραχυπρόθεσμες
   * Μακροπρόθεσμες *(ομολογιακά δάνεια, μισθώσεις & συνταξιοδοτικά προγράμματα)*

**Αξιολόγηση**

Η αξιολόγηση του μαθήματος γίνεται με γραπτές εξετάσεις που θα γίνουν μετά την ολοκλήρωση των διαλέξεων.

**Προαπαιτούμενες γνώσεις**

Θεωρείται αυτονόητο ότι ο φοιτητής που δηλώνει το μάθημα έχει βασικές γνώσεις διπλογραφικής λογιστικής και ειδικότερα κατέχει την τεχνική της ημερολογιακές εγγραφής και τις έννοιες της χρέωσης και της πίστωσης των λογαριασμών. Αν από το γραπτό του προκύψει ότι στερείται αυτών των βασικών γνώσεων, ο φοιτητής θα απορρίπτεται ανεξάρτητα από την επίδοση του στο υπολογιστικό ή θεωρητικό τμήμα των ζητημάτων.

**Σύγγραμμα**

Χέβας, Δ.Λ. και Τζόβας, Χ.Α. «Προχωρημένα Θέματα Χρηματοοικονομικής Λογιστικής», Εκδόσεις Μπένου, 2020